procopius-history.de-aedificiis-lib-1-6 2.41
2.9.12 Πρὸς ἐπὶ τούτοις δὲ καὶ τὴν Ἱεράπολιν , ἥπερ ἁπασῶν πρώτη τῶν τῇδε πόλεων τυγχάνει οὖσα , λαβὼν ἀποκειμένην τοῖς ἐπιβουλεύειν ἐθέλουσι , προμηθεῖ διεσώσατο γνώμῃ . χώραν τε γὰρ ἔρημον τὰ πρότερα περιβεβλημένην πολλὴν καὶ διὰ τοῦτο ἀφύλακτον οὖσαν , τῶν μὲν ἀνονήτων αὐτὴν περιόδων ἀπήλλαξεν , ἐπιτομώτερον δὲ σὺν τῷ ἀσφαλεῖ καταστησάμενος τὸν περίβολον , ἔς τε τὸ τῆς χρείας ἀναγκαῖον ξυναγαγὼν ἐχυρωτάτην τανῦν ἐν τοῖς μάλιστα διεπράξατο τὴν πόλιν εἶναι . οὗ δὴ καὶ τόδε ἀγαθὸν εἴργασται . πότιμον ὕδωρ ἐκ μυχῶν τῆς γῆς ἄνεισιν ἐν μέσῃ πόλει διηνεκῶς , λίμνην τέ τινα ἐνταῦθα εὐρεῖαν ποιεῖται . τοῦτο πολεμίων μέν , ἂν οὕτω τύχοι , προσεδρευόντων γίνεται τῇ πόλει σωτήριον , ἐν δὲ ἀγαθοῖς πράγμασιν οὐκ ἀναγκαῖον αὐτῇ ξυμβαίνει εἶναι , ἔξωθεν εἰσαγομένων ὑδάτων πολλῶν · προϊόντος δὲ τοῦ χρόνου εἰρήνῃ μακρᾷ συμβεβιωκότες οἱ τῇδε ᾠκημένοι , ἀνάγκης δὲ οὐδεμιᾶς ἐς πεῖραν ἐλθόντες , ἐν ὀλιγωρίᾳ τοῦτο πεποίηνται . οὐ γὰρ οἶδεν ἀνθρώπου φύσις ὑπὲρ τῶν παρόντων κακῶν ἐν εὐδαιμονίᾳ βουλεύεσθαι . ῥύπου τοίνυν τὴν λίμνην ἐνδελεχέστατα ἐνεπλήσαντο , νηχόμενοί τε καὶ πλυνοὺς ἐνταῦθα ποιούμενοι καὶ ἀπορριπτοῦντες φορυτοὺς ἅπαντας * * * Ἔκειτο δὲ καὶ ἄλλα ἄττα ἐν ταύτῃ δὴ τῇ Εὐφρατησίᾳ χωρία , Ζεῦγμά τε καὶ Νεοκαισάρεια , ἃ δὴ πολίχναι μὲν ἄχρι ἐς τὸ ὄνομα ἦσαν , τείχεσι δὲ περιεβέβληντο αἱμασιᾶς τρόπον . ᾧ τῷ μὲν γὰρ τῆς οἰκοδομίας κολοβῷ ἐσβατὰ πόνῳ οὐδενὶ τοῖς πολεμίοις ἐγίνετο , ἀδεέστερον ἐς αὐτὰ ἐσπηδᾶν ἔχουσι , τῷ δὲ στενῷ λίαν ἀφύλακτα , οὐκ ἐχόντων τὸ παράπαν τῶν ἐνταῦθα φρουρῶν ὅποι ἂν ἑστῶτες ἀμύνοιντο . ἀλλὰ καὶ ταῦτα Ἰουστινιανὸς βασιλεὺς τείχεσιν ἀληθέσι περιβαλὼν εὔρους τε καὶ ὕψους ἱκανῶς ἔχουσι , καὶ τῇ ἄλλῃ κατασκευῇ κρατυνάμενος , πόλεις τε διεπράξατο καλεῖσθαι δικαίως καὶ κρείσσους εἶναι τῆς τῶν πολεμίων ἐπιβουλῆς .
Lemmas: 2.9.12 πρός ἐπί οὗτος δέ καί ὁ Ἱεράπολις , ὅσπερ ἅπας πρῶτος ὁ ὅδε πόλις τυγχάνω εἰμί , λαμβάνω ἀπόκειμαι ὁ ἐπιβουλεύω ἐθέλω , προμηθέομαι διασῴζω γνώμη . χώρα τε γάρ ἐρῆμος ὁ πρότερος περιβάλλω πολύς καί διά οὗτος ἀφύλακτος εἰμί , ὁ μέν ἀνόνητος αὐτός περίοδος ἀπαλλάσσω , ἐπίτομος δέ σύν ὁ ἀσφαλής καθίστημι ὁ περίβολος , εἰς τε ὁ ὁ χρεία ἀναγκαῖος συνάγω ὀχυρός τανῦν ἐν ὁ μάλιστα διαπράσσω ὁ πόλις εἰμί . ὅς δή καί ὅδε ἀγαθός ἐργάζομαι . πότιμος ὕδωρ ἐκ μυχός ὁ γῆ ἀνέρχομαι ἐν μέσος πόλις διηνεκής , λίμνη τε τις ἐνταῦθα εὐρύς ποιέω . οὗτος πολέμιος μέν , εἄν οὗτος τυγχάνω , προσεδρεύω γίγνομαι ὁ πόλις σωτήριος , ἐν δέ ἀγαθός πρᾶγμα οὐ ἀναγκαῖος αὐτός συμβαίνω εἰμί , ἔξωθεν εἰσάγω ὕδωρ πολύς · πρόειμι δέ ὁ χρόνος εἰρήνη μακρός συμβιόω ὁ ὅδε οἰκέω , ἀνάγκη δέ οὐδείς εἰς πείρω ἔρχομαι , ἐν ὀλιγωρία οὗτος ποιέω . οὖον γάρ οἶδα ἄνθρωπος φύσις ὑπέρ ὁ πάρειμι κακός ἐν εὐδαιμονία βουλεύω . ῥύπος τοίνυν ὁ λίμνη ἐνδελεχής ἐμπίμπλημι , νήχω τε καί πλυνός ἐνταῦθα ποιέω καί ἀπορρίπτω φορυτός ἅπας * * * κεῖμαι δέ καί ἄλλος τις ἐν οὗτος δή ὁ Εὐφρατησίᾳ χωρίον , Ζεῦγμα τε καί Νεοκαισάρεια , ὁ δή πολίχνη μέν ἄχρι εἰς ὁ ὄνομα εἰμί , τεῖχος δέ περιβάλλω αἱμασιά τρόπος . ὅς ὁ μέν γάρ ὁ οἰκοδομία κολοβός εἰσβατός πόνος οὐδείς ὁ πολέμιος γίγνομαι , ἀδεῶς εἰς αὐτός εἰσπηδάω ἔχω , ὁ δέ στενός λίαν ἀφύλακτος , οὐ ἔχω ὁ παράπαν ὁ ἐνταῦθα φρουρά ὅποι εἄν ἵστημι ἀμύνω . ἀλλά καί οὗτος Ἰουστινιανός βασιλεύς τεῖχος ἀληθής περιβάλλω εὖρος τε καί ὕψος ἱκανῶς ἔχω , καί ὁ ἄλλος κατασκευή κρατύνω , πόλις τε διαπράσσω καλέω δικαίως καί κρείσσων εἰμί ὁ ὁ πολέμιος ἐπιβουλή .